นายกรัฐมนตรี  ยืนยันไม่เคยทอดทิ้งเกษตรกร เร่งแก้ไขปัญหาในทุกมิติเพื่อเพิ่มขีดความสามารถการแข่งขันให้กับสินค้าเกษตรของไทย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบนโยบายเพื่อขับเคลื่อนการบริหารจัดการเลือกตั้งสมาชิกสภาเกษตรกรจังหวัด และการเลือกสมาชิกสภาเกษตรกรแห่งชาติ ที่โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ ถนนแจ้งวัฒนะ โดยกล่าวว่า เข้าใจในปัญหาของเกษตรกรและไม่เคยทอดทิ้ง ทั้งเรื่องที่ดิน สถานการณ์อุทกภัย โรคระบาด ความขัดแย้งระหว่างภูมิภาค ราคาสินค้าเกษตรตกต่ำ ส่งกระทบต่อเกษตรกร ที่ผ่านมารับฟังปัญหาจากเกษตรกรโดยตรง เพื่อนำไปสู่การแก้ไขปัญหาและเยียวยาทั้งในระยะสั้น ระยะยาว เช่นเดียวกับราคาสินค้าการเกษตรตกต่ำ เห็นว่าต้องปรับโครงสร้างการตลาด การปรับเปลี่ยนพื้นที่การผลิต ให้สอดคล้องกับความต้องการตลาด เพื่อให้การผลิต การแปรรูป การตลาดเดินไปด้วยกัน เพิ่มขีดความสามารถการแข่งขัน สินค้าเกษตรไทย เดินหน้าไปสู่เกษตรอัจฉริยะ เกษตร แบบ BCG ที่คำนึงถึงสิ่งแวะล้อม เพื่อให้สอดรับการเทรนโลกและนำนวัตกรรม เทคโนโลยีดิจิทัลเข้ามามีส่วนช่วย แต่สิ่งสำคัญทุกคนต้องร่วมมือกัน เช่นเดียวกับการเลือกตั้งสมาชิกสภาเกษตรกรจังหวัด และสมาชิกสภาเกษตรกรแห่งชาติ ทุกส่วนต้องเข้ามามีส่วนร่วม เพื่อให้ได้คนดีมาพัฒนาให้เดินหน้าต่อไปได้นายกรัฐมนตรี ยังกล่าวถึงการลงพื้นที่จังหวัดเพชรบูณณ์เมื่อวานนี้ว่า ไม่ได้ไปเพราะการเมือง ? แต่ไปเพื่อพูดกับเกษตรกร เพื่อให้เกิดความเข้าใจและนำไปแก้ไขปัญหาที่เกิดขึ้น พร้อมเน้นย้ำให้ทุกคนร่วมมือกัน เพื่อนำไปสู่ความสำเร็จในทุกกิจกรรม